CELEX: 62008TN0206
Language: sl
Date: 2008-06-09 00:00:00
Title: Zadeva T-206/08: Tožba, vložena 9. junija 2008 – Španija proti Komisiji

2.8.2008   
            
            
               SL
            
            
               Uradni list Evropske unije
            
            
               C 197/29
            
         Tožba, vložena 9. junija 2008 – Španija proti Komisiji
   (Zadeva T-206/08)
   (2008/C 197/51)
   Jezik postopka: španščina
   Stranki
   
      Tožeča stranka: Kraljevina Španija (zastopnik: F. Díez Moreno)
   
      Tožena stranka: Komisija Evropskih skupnosti
   Predlogi tožeče stranke
   
               —
            
            
               Za nično naj se razglasi odločba Komisije z dne 8. aprila 2008 (2008/321/ES) o izključitvi nekaterih odhodkov držav članic iz naslova EKUJS in EKJS iz financiranja Skupnosti, v delu, v katerem vsebuje popravke, ki zadevajo Kraljevino Španijo in ki so bili določeni na podlagi dveh preiskav glede potenciala v zvezi s proizvodnjo vina (VT/VI/2002/14 in VT/VI/2006/09), v skupnem znesku 54 949 195,80 eura; ki je bil izračunan ob uporabi pavšalnega popravka v višini 10 % vseh odhodkov, ki so bili prijavljeni v okviru povezanih pomoči, in
            
         
               —
            
            
               plačilo strokov naj se naloži toženi stranki.
            
         Tožbeni razlogi in bistvene trditve
   Izključitve iz financiranja Skupnosti, ki v obravnavani zadevi zadeva Španijo, izhajajo iz dveh preiskav glede potenciala v zvezi s proizvodnjo vina (VT/VI/2002/14 in VT/VI/2006/09), pri čemer je osnova za izračun finančnega popravka odhodkov, ki jih je prijavila Španija za vse ukrepe pomoči, za katere bi se lahko potegovala iz naslova proizvodov, ki izhajajo iz nezakonitih vinogradnih nasadov, za proračunska leta 2003 in 2004, v skupni višini 54 949 195,80 eura (pavšalni popravek v višini 10 % vseh odhodkov, ki so bili prijavljeni v okviru povezanih pomoči, zaradi neustreznega nadzora glede prepovedi kakršnih koli vinogradnih nasadov).
   Kraljevina Španija zavrača predlagani finančni popravek, ker meni, da je neupravičen in nesorazmeren, kar utemeljuje z naslednjimi trditvami:
   
               —
            
            
               neobstoj obrazložitve predlaganega popravka;
            
         
               —
            
            
               ustrezno ravnanje španskih nadzornih organov pri odkrivanju nezakonitih nasadov v letih 2003 in 2004;
            
         
               —
            
            
               neizpolnitev obveznosti s strani služb Komisije glede postopkov, ki so predvideni v zvezi s potrditvijo obračuna;
            
         
               —
            
            
               neprimernost uporabe rezultatov iz preiskave opravljene v letu 2002;
            
         
               —
            
            
               zavrnitev izračunov predlaganih popravkov za avtonomne pokrajine, ki niso bile pregledane,
            
         
               —
            
            
               in neobstoj tehničnih dokazov, ki bi utemeljevali predlagani odstotek za izračun: razlikovalni vidiki raznih regulativnih ukrepov.